सफ़र पे निकले हुए इंसान का गाना है तो यादें तो हैं गाने में. किसी आयातित घुमावदार जलेबी की बात नहीं होती, सीधी सादी, देसी बर्फी की मिठास है. कपड़ों की दुकान वाले बजाज का जिक्र है, पहले होते थे, अब के शहरों में बजाज भी कहीं खो गए हैं. जिस इलाके का गीत है, वहां पान का बड़ा महत्व होता है. वो भी खोता जा रहा है. अब बड़े काम का कोई बीड़ा नहीं उठाता, पान का थाल आने पर भोज की समाप्ति भी नहीं समझी जाती. साठ के दशक की मशहूर फिल्म थी “तीसरी कसम” जिसका ये गाना है. उस दौर में भी ये गाना नोस्टालजिया जगा देता होगा.